SAULO o ile a leka go swara Dafida gape. A tšea madira a gagwe a matla a 3 000 gomme ba yo tsoma Dafida. Ge Dafida a ekwa ka se, a romela dihlodi gore di yo bona moo Saulo le banna ba gagwe ba bego ba hlomile mešaša bošegong bjoo. Ke moka Dafida a botšiša ba babedi ba banna ba gagwe a re: ‘Ke mang mo go lena yo a tlago go ya le nna mošašeng wa Saulo?’
Dafida a araba Saulo a re: ‘Ee, kgoši mong wa ka.’ Dafida a mmotšiša a re: ‘Go re’ng o leka go ntshwara? Ke sentše’ng? Wena kgoši, lerumo la gago še le. Roma yo mongwe wa banna ba gago a tlo le tšea.’
Saulo a re: ‘Ke dirile sebe. Ke dirile ka bošilo.’ Dafida a sepela gomme Saulo yena a boela gae. Eupša Dafida a ipotša a re: ‘Ka letšatši le lengwe Saulo o tlo mpolaya. Ke swanetše go tšhabela nageng ya Bafilisita.’ Ka gona o ile a dira sona seo. Dafida a kgona go hlalefetša Bafilisita gomme a ba dira gore ba dumele gore mo nakong ye o ka lehlakoreng la bona.
Go ile gwa fihla nako yeo ka yona Dafida le banna ba gagwe ba ilego ba yo thopa motse o mobotse wa Jerusalema. Joaba e lego yo mongwe wa barwa ba Tseruya kgaetšedi ya Dafida, a ba eta pele ntweng. Ka gona Dafida o ile a putsa Joaba ka go mo dira molaodi wa madira a gagwe. Bjale Dafida a thoma go buša motseng wa Jerusalema.
Dafida o ile a ya kae ka morago ga gore a arogane le Saulo?
Dafida o be a na le nywaga e mekae ge a be a dirwa kgoši kua Heburone, gona maina a ba bangwe ba barwa ba gagwe e be e le bomang?
Ka morago Dafida o ile a buša a le kae?
Bakriste lehono ba ka bontšhana bjang ‘lerato le le tseneletšego’ leo Dafida le Jonathane ba bego ba ratana ka lona? (1 Pet. 4:8; Bakol. 3:14; 1 Joh. 4:12)
Dafida o be a sa Tšhabe Selo